ddrg/super_eurlex huggingface dataset:
(4)

De medlemsstater, der ønsker at anvende den mulighed, der er fastsat i artikel 28, stk. 6, i direktiv 77/388/EØF, for første gang, og de, der ønsker at ændre listen over tjenesteydelser, som de tidligere har anvendt denne bestemmelse på, bør således anmode Kommissionen herom og give den de oplysninger, der er nødvendige med henblik på en vurdering. Det forekommer ikke nødvendigt, at Kommissionen foretager en sådan forudgående vurdering, når medlemsstaterne tidligere har haft tilladelse til at anvende en sådan foranstaltning og har forelagt Kommissionen en rapport herom.
3)

Som punkt 5.4a indsættes: »5.4a. For køretøjer med en læssebagsmæk kan afskærmningen mod underkøring brydes på grund af en sådan anordning. I sådanne tilfælde gælder følgende: 5.4a.1. Den sideværts afstand mellem afskærmningens monteringsdele og de enkelte dele af læssebagsmækken, som nødvendiggør afbrydelsen, kan højst være på 2,5 cm. 5.4a.2. De enkelte dele af afskærmningen mod underkøring skal i hvert enkelt tilfælde have en virksom overflade på mindst 350 cm2. 5.4a.3. De enkelte dele af afskærmningen mod underkøring skal være tilstrækkeligt dimensionerede til at opfylde kravene i punkt 5.4.5.1, som fastsætter den relative placering af prøvningspunkterne. Hvis punkterne P1 befinder sig inden for det afbrudte område, der er nævnt i 5.5, skal de punkter, der skal anvendes, befinde sig midt på sidestykkerne på afskærmningen bagtil mod underkøring. 5.4a.4. For området, hvor afskærmningen mod underkøring er afbrudt som følge af en læssebagsmæk, er det ikke nødvendigt at overholde kravene i punkt 5.4.1.«
(6)

Uden at det berører de forpligtelser, der i henhold til direktiv 91/414/EØF følger af, at et aktivt stof optages i bilag I, bør medlemsstaterne have en frist på seks måneder efter optagelsen til at tage eksisterende foreløbige godkendelser af plantebeskyttelsesmidler, der indeholder 1-methylcyclopropen, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør ændre eksisterende foreløbige godkendelser til fuldstændige godkendelser eller ændre dem eller trække dem tilbage i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.
2.3.

Det enkelte vævscenter skal operere med en dokumenteret politik og specifikationer, som lægges til grund for kontrollen af hver enkelt sending af væv og celler, herunder prøver. Disse skal omfatte de tekniske krav og andre kriterier, der af vævscentret anses for at være af afgørende betydning for opretholdelsen af et acceptabelt kvalitetsniveau. Vævscentret skal operere med dokumenterede procedurer for håndtering og isolering af sendinger, der ikke opfylder gældende bestemmelser, eller som der ikke foreligger fyldestgørende testresultater for, med henblik på at udelukke risikoen for kontaminering af andre væv og celler, der behandles, præserveres eller opbevares.
»117

Oxamyl CAS-nr. 23135-22-0 CIPAC-nr. 342

N,N-dimethyl-2-methylcarbamoyloxyimino-2-(methylthio) acetamid

970 g/kg

1. august 2006

31. juli 2016
(3)

Den globale tekniske forskrift fra FN's Økonomiske Kommission for Europa (FN/ECE) nr. 2 »Procedure for måling af tohjulede motorcykler udstyret med motorer med positiv eller kompressionstænding med hensyn til emission af forurenende gasser, CO2-emission og brændstofforbrug» er blevet vedtaget med henblik på etablering af et globalt marked for motorcykler. Forskriften sigter mod en verdensomspændende harmonisering af den emissionsprøvningsprocedure, der anvendes i forbindelse med typegodkendelse af motorcykler. Forskriften er også tilpasset den seneste tekniske udvikling og tager særligt hensyn til de særlige karakteristika for motorcykler.
de transaktioner, som selskabet har indgået med nærtstående parter, herunder beløbet for sådanne transaktioner, karakteren af forholdet til den nærtstående part og andre oplysninger om transaktionerne, som er nødvendige for at forstå selskabets økonomiske stilling, hvis sådanne transaktioner er væsentlige og ikke er indgået på normale markedsvilkår. Oplysninger om individuelle transaktioner kan grupperes efter deres karakter, medmindre særskilte oplysninger er nødvendige for at forstå virkningerne af transaktioner med nærtstående parter for selskabets økonomiske stilling.

Medlemsstaterne kan tillade, at de selskaber, der er omhandlet i artikel 27, undlader at opfylde de oplysningskrav, som er angivet i dette nummer, medmindre de tilhører en af de kategorier, der er omhandlet i artikel 1, stk. 1, i direktiv 77/91/EØF; medlemsstaterne kan i så tilfælde begrænse oplysningskravet til som minimum at omfatte transaktioner, der indgås direkte eller indirekte mellem:

i) selskabet og dets hovedaktionærer, og

ii) selskabet og medlemmerne af administrations-, ledelses- og tilsynsorganerne.

Medlemsstaterne kan undtage transaktioner, der indgås mellem to eller flere medlemmer af en koncern, hvis de datterselskaber, som er part i transaktionen, ejes helt af et sådant medlem.

»Nærtstående part« har samme betydning som i de internationale regnskabsstandarder, der er vedtaget i overensstemmelse med forordning (EF) nr. 1606/2002.«
Ved nedennævnte former for levering af varer eller ydelser kan medlemsstaterne bestemme, at det er den afgiftspligtige modtager, der hæfter for afgiften:

i) bygningsarbejde, herunder reparation, rengøring, vedligeholdelse, ombygnings- og nedrivningsarbejde i forbindelse med fast ejendom samt aflevering af byggearbejde, der anses som levering af varer jf. artikel 5, stk. 5

ii) levering af personale til de under nr. i) omhandlede aktiviteter

iii) levering af fast ejendom som omhandlet i artikel 13, punkt B, litra g) og h), hvis leverandøren har valgt at erlægge afgift for ydelsen i henhold til punkt C, litra b), i samme artikel

iv) levering af brugt materiale, også brugt materiale, som ikke kan genanvendes i uforandret stand, skrot, industriaffald og andet affald, genbrugsaffald, delvis forarbejdet affald og visse varer og ydelser opført i bilag M

v) levering af varer, som en afgiftspligtig person har stillet som garanti til fordel for en anden afgiftspligtig person med henblik på opfyldelse af denne garanti

vi) levering af varer efter afståelsen af ejendomsforbehold til en rettighedserhverver og dennes udøvelse af denne ret

vii) levering af fast ejendom, der bliver solgt af domsskyldneren som led i en tvangsauktion.

Medlemsstaterne kan for så vidt angår dette litra fastsætte, at en afgiftspligtig person, der også udfører aktiviteter eller transaktioner, som ikke anses for at være afgiftspligtige leveringer af varer eller ydelser i medfør af artikel 2, for så vidt angår de i første afsnit nævnte leveringer af varer eller ydelser, som han modtager, skal anses for at være en afgiftspligtig person. Et ikke-afgiftspligtigt offentligt organ kan anses for at være en afgiftspligtig person for så vidt angår de i nr. v), vi) og vii), nævnte leveringer.

Medlemsstaterne kan for så vidt angår dette litra fastsætte, hvilke former for levering af varer og ydelser samt hvilke leverandør- og kundekategorier de vil anvende disse foranstaltninger på. De kan også begrænse anvendelsen af denne foranstaltning til nogle af de i bilag M opførte leveringer af varer og ydelser.

Medlemsstaterne underretter det i henhold til artikel 29 nedsatte udvalg om enhver ny national foranstaltning, der træffes til gennemførelse af bestemmelserne i dette litra.«
for fedtindhold i kød, varer af kød, slagteaffald og animalsk fedt som anført i bilag I under pos. ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 og 1602 (1) (4)

for rå mælk og sødmælk fra køer som anført i bilag I under pos. 0401: for de øvrige levnedsmidler under pos. 0401, 0402, 0405 00 og 0406 i henhold til (2) (4)
(1)

Efter offentliggørelsen af en videnskabelig undersøgelse i 2001 med titlen »Use of permanent hair dyes and bladder cancer risk«, konkluderede Den Videnskabelige Komité for Kosmetiske Produkter og Andre Forbrugsvarer end Levnedsmidler (SCCNFP, tidligere SCCP), at de potentielle risici gav anledning til bekymring. Komitéen anbefalede, at Kommissionen tager yderligere skridt til at kontrollere anvendelsen af kemikalier, der anvendes i hårfarvningsmidler.
(7)

Uden at det berører de forpligtelser, der i henhold til direktiv 91/414/EØF følger af, at et aktivt stof optages i bilag I, bør medlemsstaterne have en frist på seks måneder efter optagelsen til at tage eksisterende foreløbige godkendelser af plantebeskyttelsesmidler, der indeholder clothianidin eller pethoxamid, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør ændre eksisterende foreløbige godkendelser til fuldstændige godkendelser eller ændre dem eller trække dem tilbage i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.
(6)

På baggrund af vedtagelsen af sådanne mere omfattende foranstaltninger på kort eller mellemlang sigt og resultaterne af ovennævnte revision er det hensigtsmæssigt, at de bestemmelser, der gælder for radio- og tv-spredningstjenester og visse elektronisk leverede tjenesteydelser, jf. stk. 1 i direktiv 2002/38/EF, anvendes indtil 31. december 2006, således at det indre marked kan fungere korrekt, og det kan sikres, at konkurrenceforvridning fortsat undgås.
(2)

Bilag IV A og IV B til direktiv 98/8/EF bør tilpasses til den tekniske udvikling og til udviklingen i lovgivningen på beslægtede områder, navnlig Rådets direktiv 91/414/EØF af 15. juli 1991 om markedsføring af plantebeskyttelsesmidler (2) og Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer (3), så der kan skabes et bedre grundlag for risikovurdering af mikroorganismer og de biocidholdige produkter, der indeholder dem. Der er desuden sket en videnskabelig og teknisk udvikling på det mikrobiologiske og bioteknologiske område. Hvis strukturen for de datakrav, der skal opfyldes som led i direktiv 98/8/EF, svarer til strukturen i direktiv 91/414/EØF, vil det lette arbejdet for ansøgere, der indgiver ansøgninger under begge direktiver, og for medlemsstaternes myndigheder, der vurderer ansøgningerne. De nuværende datakrav for mikroorganismer, herunder vira og svampe, i direktiv 98/8/EF bør derfor ajourføres og så vidt muligt bringes i overensstemmelse med datakravene i direktiv 91/414/EØF.
(2)

I ansøgningen om optagelse af propoxycarbazon gav fabrikanten Bayer CropScience en specifikation, der var baseret på en produktion i lille målestok. For produktion i stor målestok vil denne virksomhed nu ændre specifikationen for så vidt angår renhed. Den har fremlagt data for at vise, at den ændrede specifikation opfylder betingelserne for optagelse.
(4)

Gennemgangen af methamidophos afslørede en række åbne spørgsmål, som blev taget op i ekspertpanelet for plantesundhed, plantebeskyttelsesmidler og restkoncentrationer heraf (PPR-panelet), der er nedsat af Den Europæiske Fødevaresikkerhedsautoritet (EFSA). PPR-panelet blev anmodet om at fastsætte en grænseværdi for graden af dermal adsorption, baseret videnskabeligt på de forskellige resultater af de undersøgelser, som anmelderen havde forelagt, og som skulle anvendes ved vurderingen af risikoen for mennesker ved dermal eksponering. Endvidere blev PPR-panelet anmodet om at gennemgå skønnene over, om dyr er tilbøjelige til at undgå behandlede afgrøder, at anslå den tid, der er brugt på fødesøgning i de behandlede områder, og rådgive om betydningen heraf for skønnene over fugles og pattedyrs akutte eksponering for insekticidet methamidophos på kort og langt sigt. PPR-panelet konkluderede i sin udtalelse om det første spørgsmål (4), at det på grundlag af de foreliggende data må oplyses, at det bedste skøn over dermal adsorption af det fortyndede præparat anses for at være ca. 5 %. Hvad angik det andet spørgsmål, fokuserede PPR-panelet sin vurdering på to arter, som anmelderen og den rapporterende medlemsstat havde undersøgt, nemlig gul vipstjert og skovmus, da de i væsentligt omfang fouragerer på de afgrøder, for hvilke anmelderen har indgivet dokumentation om methamidophos. PPR-panelet var uenigt (5) i de værdier, som anmelderen og den rapporterende medlemsstat havde fastsat for den kontaminerede andel af gul vipstjerts føde, og i de skøn, der var anvendt for den gule vipstjerts og skovmusens fødesammensætning. PPR-panelet bemærkede, at disse værdier ville være en undervurdering af de enkelte dyrs akutte eksponering. PPR-panelet udformede en alternativ fremgangsmåde for vurdering af den potentielle rolle, som dyrs tilbøjelighed til at undgå behandlede afgrøder spiller. De pågældende mekanismer er komplekse, men det ser ud til at være muligt, at både gul vipstjert og skovmus fouragerer hurtigt nok til, at dødelighed kan forekomme under naturlige betingelser. PPR-panelet foreslog flere muligheder for laboratorieforsøg eller feltforsøg, som kunne udføres i forbindelse med en sikrere vurdering af disse risici.
(5)

Det er i artikel 5, stk. 4, og artikel 6, stk. 1, i direktiv 91/414/EØF fastsat, at optagelsen af et stof i bilag I kan underlægges restriktioner og betingelser. I dette tilfælde skønnes det, at en nødvendig foranstaltning er at fastsætte restriktioner vedrørende optagelsesperioden og de godkendte afgrøder. I forbindelse med de oprindelige foranstaltninger, der blev forelagt Den Stående Komité for Fødevarekæden og Dyresundhed, blev det foreslået, at der skulle være en restriktion for optagelsesperioden på syv år, så medlemsstaterne kunne prioritere en undersøgelse af de plantebeskyttelsesmidler indeholdende dinocap, der allerede fandtes på markedet. For at undgå forskelligheder i det tilstræbte høje beskyttelsesniveau var det hensigten, at optagelsen i bilag I til direktiv 91/414/EØF skulle begrænses til de foreslåede anvendelser af dinocap, der rent faktisk var blevet vurderet i forbindelse med fællesskabsevalueringen, og som ansås for at være i overensstemmelse med bestemmelserne i direktiv 91/414/EØF. Det betyder, at andre anvendelsesformål, som ikke eller kun delvist var omfattet af evalueringen, først skulle underkastes en fuld evaluering, inden det kunne overvejes at optage dem i bilag I til direktiv 91/414/EØF. På grund af dinocaps skadelige egenskaber var det endvidere nødvendigt at fastsætte bestemmelser om et minimum af harmonisering på fællesskabsplan af visse risikobegrænsende foranstaltninger, som medlemsstaterne skulle anvende ved udstedelsen af godkendelser.
9)

Teksten vedrørende E 559 aluminiumsilikat (kaolin) affattes således: »E 559 ALUMINIUMSILIKAT (KAOLIN) Synonymer Kaolin, let eller tung Definition Hydratiseret aluminiumsilikat (kaolin) er en renset, hvid, plastisk lerart, der består af kaolinit, kaliumaluminiumsilikat, feldspat og kvarts. Forarbejdningen bør ikke omfatte calcinering. Indholdet af dioxin i det rå kaolinler, der anvendes til fremstilling af aluminiumsilikat, skal være så lavt, at leret ikke er sundhedsskadeligt eller uegnet til konsum Einecs-nummer 215-286-4 (kaolinit) Kemisk formel Al2Si2O5(OH)4 (kaolinit) Molekylvægt 264 Indhold Ikke under 90 % (silica og aluminiumoxid tilsammen efter glødning) Silica (SiO2) Mellem 45 % og 55 % Aluminiumoxid (Al2O3) Mellem 30 % og 39 % Beskrivelse Fint, hvidt eller grålighvidt, salveagtigt pulver. Kaolin består af løse aggregationer af tilfældigt orienterede samlinger af kaolinitflager eller af individuelle sekskantede flager Identifikation A. Positiv test for aluminiumoxid og silikat B. Røntgendiffraktion Karakteristiske toppe ved 7,18/3,58/2,38/1,78 Å C. IR-absorption Toppe ved 3 700 og 3 620 cm–1 Renhedsgrad Glødetab Mellem 10 og 14 % (1 000 °C, konstant vægt) Vandopløseligt stof Ikke over 0,3 % Syreopløseligt stof Ikke over 2 % Jern Ikke over 5 % Kaliumoxi (K2O) Ikke over 5 % Carbon Ikke over 0,5 % Arsen Ikke over 3 mg/kg Bly Ikke over 5 mg/kg Kviksølv Ikke over 1 mg/k«
3)

Der tilføjes følgende bilag IX: »BILAG IX SUPPLERENDE BESTEMMELSER, SOM FINDER ANVENDELSE PÅ VISSE KØRETØJER, SOM BESKREVET I DIREKTIV 94/55/EF (1) 1. ANVENDELSESOMRÅDE Dette bilag finder anvendelse på alle køretøjer, for hvilke de særlige krav vedrørende anlæg til opvarmning ved forbrænding og deres montering, som fastsat i direktiv 94/55/EF, gælder. 2. DEFINITIONER I dette bilag anvendes køretøjsbetegnelserne EX/II, EX/III, AT, FL og OX som defineret i kapitel 9.1 i bilag B til direktiv 94/55/EF. 3. TEKNISKE FORSKIFTER 3.1. Almindelige bestemmelser (køretøjer EX/II, EX/III, AT, FL og OX) 3.1.1. Opvarmningsanlæg af forbrændingstypen og deres udstødningssystem skal konstrueres, placeres, beskyttes eller afskærmes således, at enhver risiko for uønsket opvarmning eller antænding af lasten er forhindret. Dette krav anses for opfyldt, hvis varmeanlæggets brændstoftank og røggasaftræk opfylder bestemmelserne i punkt 3.1.1.1 og 3.1.1.2. Overensstemmelsen med dette punkt efterprøves på det færdigopbyggede køretøj. 3.1.1.1. Enhver brændstoftank, der forsyner anlægget, skal opfylde følgende krav: a) I tilfælde af utæthed skal brændstoffet løbe ud på jorden uden at komme i kontakt med varme dele af køretøjet eller med lasten. b) Brændstoftanke som indeholder benzin skal ved påfyldningsåbningen have en effektiv flammespærre eller en lukning, med hvilken åbningen kan holdes hermetisk lukket. 3.1.1.2. Røggasaftræk såvel som røggasrør skal være ført eller beskyttet således, at de ikke gennem opvarmning eller antændelse kan være til fare for lasten. Dele af røggasaftræk, der er beliggende direkte under brændstoftanken (diesel), skal have en fri afstand på mindst 100 mm eller være beskyttet af et varmeskjold. 3.1.2. Anlæg til opvarmning ved forbrænding skal tilkobles manuelt. Programmeringsanordninger er forbudt. 3.2. Køretøjer EX/II og EX/III Anlæg til opvarmning ved forbrænding, som anvender gasformigt brændstof, er ikke tilladt. 3.3. Køretøjer FL 3.3.1. Anlæg til opvarmning ved forbrænding skal sættes ud af funktion med mindst følgende metoder: a) forsætlig manuel afbrydelse fra førerhuset b) standsning af køretøjets motor; i dette tilfælde kan opvarmningsanordningen genstartes manuelt af føreren c) opstart af en fødepumpe på motorkøretøjet til det farlige gods. 3.3.2. Efterløb er tilladt, efter at anlægget til opvarmning ved forbrænding er sat ud af funktion. Ved metoderne i punkt 3.3.1 b) og c) skal tilførslen af forbrændingsluft afbrydes ved passende foranstaltninger efter en efterløbscyklus på højst 40 sekunder. Der må kun anvendes varmeanlæg, for hvilke det er godtgjort, at varmeveksleren i hele den normale driftslevetid er bestandig over for den reducerede efterløbsperiode på 40 sekunder. (1) EFT L 319 af 21.12.1994, s. 7.«"
1)

Artikel 3, stk. 1, affattes således: »1. Med virkning fra den 18. maj 2006 må medlemsstaterne ikke, for nye udskiftningskatalysatorer, der opfylder kravene i direktiv 97/24/EF som ændret ved direktiv 2005/30/EF, og bestemt til montering på køretøjer, der er blevet typegodkendt i henhold til direktiv 97/24/EF: a) nægte at bevilge EF-typegodkendelse i henhold til artikel 4, stk. 1, i direktiv 2002/24/EF eller b) forbyde salg eller montering på et køretøj«.
(2)

I slutakten fra konferencen, som udfærdigede tiltrædelsestraktaten, blev det anført, at de høje kontraherende parter var nået til politisk enighed om en række tilpasninger af retsakter, vedtaget af institutionerne, som er nødvendige på grund af tiltrædelsen, og Rådet og Kommissionen blev opfordret til at vedtage disse tilpasninger inden tiltrædelsen, om nødvendigt suppleret og ajourført for at tage hensyn til udviklingen i gældende EU-ret.
(1)

For korn og produkter af vegetabilsk oprindelse, herunder frugt og grøntsager, afspejler grænseværdierne anvendelsen af de minimumsmængder af pesticider, der skal til for at opnå effektiv plantebeskyttelse, anvendt på en sådan måde, at der opnås den lavest mulige toksikologisk acceptable restkoncentration, især med hensyn til miljøbeskyttelse og forbrugernes skønnede indtagelse gennem føden. For fødevarer af animalsk oprindelse afspejler grænseværdierne dyrenes indtagelse af korn og produkter af vegetabilsk oprindelse, der er behandlet med pesticider, ligesom der i relevante tilfælde er taget hensyn til de direkte konsekvenser af anvendelsen af veterinærlægemidler. EF-maksimalgrænseværdierne repræsenterer den øvre grænse for, hvor stor en mængde der kan forventes at være af sådanne restkoncentrationer i produkter, hvis der er anvendt god landbrugspraksis.
(1)

Det er forbudt at lade animalske biprodukter henhørende under kategori 1-materiale eller kategori 2-materiale i henhold til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (2), indgå i produktionskæden for tekniske produkter såsom kosmetiske midler. De restriktioner for bestanddelenes oprindelse, der således er pålagt kosmetiske midler, der fremstilles i Fællesskabet, bør udvides til at omfatte importerede midler.
(5)

Uden at det berører de forpligtelser, der i henhold til direktiv 91/414/EØF følger af, at et aktivt stof optages i bilag I, bør medlemsstaterne have en frist på seks måneder efter optagelsen til at tage eksisterende foreløbige godkendelser af plantebeskyttelsesmidler, der indeholder dimoxystrobin, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør ændre eksisterende foreløbige godkendelser til fuldstændige godkendelser eller ændre dem eller kalde dem tilbage i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.
(2)

I slutakten fra den konference, hvor tiltrædelsestraktaten blev udfærdiget, anføres det, at de høje kontraherende parter er nået til politisk enighed om en række tilpasninger af institutionernes retsakter, som er nødvendige på grund af tiltrædelsen, og Rådet og Kommissionen opfordres til at vedtage disse tilpasninger inden tiltrædelsen, om nødvendigt suppleret og ajourført for at tage hensyn til udviklingen i EU-retten.
Artikel 20 affattes således:

»Artikel 20

Tilpasning af bilagene og henstillinger om midlertidige certifikater

1. De ændringer, som er nødvendige for at tilpasse bilagene til dette direktiv til den tekniske udvikling eller til ændringer på området, som er et resultat af arbejdet i andre internationale organisationer, navnlig i Centralkommissionen for Sejlads på Rhinen (CCNR), med henblik på at sikre, at de to certifikater, der er omhandlet i artikel 3, stk. 1, litra a), udstedes på grundlag af tekniske forskrifter, som sikrer et ækvivalent sikkerhedsniveau, eller for at tage højde for de tilfælde, der henvises til i artikel 5, vedtages efter forskriftsproceduren med kontrol i artikel 19, stk. 3. I særligt hastende tilfælde kan Kommissionen anvende hasteproceduren i artikel 19, stk. 4.

Disse ændringer skal foretages hurtigt for at sikre, at de tekniske forskrifter for udstedelse af fællesskabscertifikatet vedrørende sejlads på Rhinen, giver et sikkerhedsniveau, der er ækvivalent med det, der kræves for udstedelse af det certifikat, der er omhandlet i artikel 22 i den reviderede konvention om sejlads på Rhinen.

2. Med forbehold af stk. 1, vedtager Kommissionen de i artikel 5, stk. 2, omhandlede godkendelser efter proceduren i artikel 19, stk. 2.

3. Kommissionen træffer afgørelse om udvalgets henstillinger om udstedelse af foreløbige fællesskabscertifikater for sejlads på indre vandveje i overensstemmelse med artikel 2.19 i bilag II.«